Jyllandsposten, 1838-04-23
Jyllandske Fen. Udgivet af et Selskab. Redigeret af C. G. Clausen. Mandag den 23de April. Nr. 10. Maa trykkes. Fleischer. Bemærkninger over Ussings Forslag til en Forening af begge de danske Stænderforsamlinger. (Sluttet. See forr. No.) Naar det Spørgsmaal opkastes i Anledning af Stænderforsamlingernes Forening: "paa hvilket Sted denne Forsamling skulde holdes og dertil foreslaaes Kjøbenhavn, finde vi os dog opfordrede til at udtale og imod denne Anskuelse. Altfor klart formene vi, at Kongen ved Stænderinstitutionens Jndførelse har lagt for Dagen, at Kjøbenhavn netop ønskedes undgaaet som Samlingstedet; og mange Grunde finde vi tale for, at Folket maa billige og hylde dette. At den Deputeredes større Selvstændighed, Selvvirksomhed og Frihed i de rolige Provindsialstæder meere uforstyrret kan udvikles til gavnlig Jndvirkning for Forhandlingerne, kan ei nægtes, ligesom Fraskillelsen fra Hoffet, Regjeringscollegierne m. m. i fleersidig Henseende kan være gavnlig. Det verelviis forenede Stændermøde i Roeskilde, og Viborg finde vi derfor ei alene meere begrundet i Regjeringens eengang lagte Plan, men endog af flere Aarsager tilraadeligere for Folket. Saalænge Sagernes Forhandling desværre ei forundes den saa meget ønskelige Offentlighed, og saalænge Dørrene ere lukkede for Discussionen af Gjenstande, der ligge hver Borger saa nær, ligger der liden Vægt paa, hvad enten Salen, staaer i Kjøbenhavn, Roeskilde eller Viborg. At det, i Tilfælde Forhandlingerne passerede under fuldstændig Offentlighed for den intelligenteste Deel af Hovedstadens Jndvaanere, vilde fremkalde for disse en varmere Jnteresse for Jnstitutionen, som igjen med forøget Styrke vilde udbrede sig over hele Landet, er unægtelig, ligesom Forhandlingerne i Hovedstaden vilde frembyde de Deputerede ønskelig Leilighed til at erhverve endeel specielle Oplysninger, som under selve Sagens Debattering kunde medføre Nytte. Men disse Fordele kan der under Tingenes nærværende Stilling tildeels ei være Tale om, og i sidste Henseende ingenlunde opveie dem, som udgaae af den broderlige Forening, der først erholder sin rette nationale Betydning ved at see Danmark hæderlige Deputerede samles snart i Siellands Slette, og snart paa Jyllands Hede, og som saaledes til enhver Tid vilde fjerne den Kulde eller Mangel paa Deeltagelse, som sidste Provinds vilde være udsat for, ved fra første Begyndelse af Foreningen alene indenfor de kjøbenhavnske Volde, at see sine Jnteresser drøftede. Skal Eendrægtighed og Sammenhold være vort Valg. sprog, da maa Liighedsprincipet saameget muligt ved Stænderforeningen følges, og det retfærdigste Krav have Jyderne nu herpaa, naar de idetmindste i Fortiden ei altid erholdt Beviser paa dette Princips Efterfølgelse. At Manglen af Oplysninger under Møderne ei generede vore Deputerede ved sidste Samlinger, formenes desuden at have viist sig, og denne bortfalder desuden, meget, hvor den Deputerede med Flid og Arbeidsomhed forbereder sig paa de Materier, han agter satte under Discussion, og i alt Fald kan Nytten af disse indhentede Oplysninger ved Mødet i Hovedstaden vel neppe overgaae den uberegnelige Fordeel, som Halvøens Jndividuer ere forundte ved Samlingen her i egen Provinds, som dog derved eengang er aabnet Leilighed til umiddelbar Henvendelse til Folkets Mænd. - Hvad de nærværende Stændersaales Locale angaae, da frembyder sig her ved Foreningen aldeles ingen Hindring. Afgav den roeskildske Sal ved sidste Samling rigelig Plads for 70 Medlemmer, og de Deputeredes Tal nu efter Ussings Formening burde udgjøre 80, da vilde denne ubetydelige Forøgelse her ei være Gjenstand forny Bygning, og den Viborger=Stændersal, som istedetfor 55 Medlemmer skulde forøges med 25, frembyder dertil netop den ønskeligste Leilighed til en saadan Udvidelse ved en til Stændersalen stødende Forsal, som uden synderlig Bekostning derunder lod sig inddrage. At Udvidelsen maatte skee i en større Stiil, i Tilfælde Forhandlingerne skulde holdes for aabne Dørre, er afgjort; men selv hertil gives Leilighed. Ligesom vi saaledes tidligere have fremsat den Formening, at Stændernes Adskillelse i Begyndelsen har havt sin store Nytte, saaledes formene vi ogsaa, at et Skridt videre frem til fælleds Forening og vexelviis Mødested gandske er i sin Orden og stemmende med Stænderinstitutionens Fundament, som man visselig her saavidt mulig maa undgaae at rokke, for ei at nye Hindringer derved skulde optaarne sig, som kunde kuldkaste det almene Ønske, hvorom Talen her dreier sig. - Vel muligt, at ogsaa den Dag vil skinne over Danmark, da Jgjennemførelsen af Ussings Forslag kan finde eenstemmig billigelse, og hvorfor unægtelig saare vægtige Grunde kunne tale i det Øieblik den fuldstændige Offentlighed - hvormed det desværre endnu kun seer dunkelt ud maatte fryde Folkets Øre; thi i Viborg at afholde forenet Nationalforsamling for aabne Dørre, vilde vistnok være ligesaa hensigtsløst, som at lade en saadan afholde i Kjøbenhavn inden lukte.